લાખણી તાલુકાના ગેળા ગામે આવેલી ખોડીખાદરા પ્રાથમિક શાળામાં ફરજ બજાવતા શિક્ષક ભરતભાઇ ચૌધરી છેલ્લા કેટલાક વર્ષોથી શાળામાં અનિયમિત તથા હાજર હોય ત્યારે શિક્ષણ કાર્યથી દૂર રહેતા હોવાથી શાળામાં શિક્ષણનું સ્તર કથળતા વાલીઓ દ્વારા જિલ્લા શિક્ષણાધિકારીને મૌખિક તેમજ લેખિત રજૂઆતો છેલ્લા બે વર્ષથી કરાતી હોવા છતા કોઇ પગલા ન લેવાતા હોવાથી વાલીઓ દ્વારા તાળાબંધી કરવામાં આવી હતી. તેમજ ખેરોલા ગામની ભીલવાસ પ્રાથમિક શાળામાં આચાર્યની અનિયમિતતા અને બેદરકારીના લીધે એસ.એમ.સી.સમિતિ દ્વારા શાળાને તાળાબંધી કરાતા ચકચાર મચી જવા પામી હતી.